**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Το “Let it Flow!” είναι ένα καινοτόμο πρόγραμμα περιβαλλοντικής εκπαίδευσης και ανάπτυξης ικανοτήτων που στοχεύει να ευαισθητοποιήσει και να κινητοποιήσει παιδιά γυμνασίου, έχοντας ως παράδειγμα τη λεκάνη απορροής του ποταμού Αώου, με απώτερο στόχο την προστασία των ποταμών και τη διασφάλιση της μακροπρόθεσμης βιωσιμότητας των αποτελεσμάτων.

Σχεδιάστηκε ακολουθώντας τους όρους της βιωματικής μάθησης και συνδυάζοντας δραστηριότητες ανάπτυξης δεξιοτήτων, ώστε να προτρέψει τα παιδιά να μάθουν για την αξία της λεκάνης απορροής του ποταμού, τις απειλές που δημιουργούν για τα ποτάμια οικοσυστήματα οι ανθρώπινες δραστηριότητες και ταυτόχρονα να εκθέσει στα παιδιά την πολυπλοκότητα των περιβαλλοντικών προβλημάτων και την πληθώρα των εμπλεκομένων και των συμφερόντων τους. Επιπρόσθετα, ο σχεδιασμός στοχεύει στην ανάδειξη της σημασίας του διαλόγου και της επιστήμης ως βασικούς συμμάχους στη διαδικασία επίλυσης συγκρούσεων, εκπαιδεύοντας τα παιδιά -την επόμενη γενιά ενδιαφερομένων φορέων της περιοχής- και καθιστώντας τα πρεσβευτές της βιωσιμότητας.

Διαθέσιμο το εγχειρίδιο: <https://med-ina.org/el/let-it-flow-handbook/>