**Ενδεικτικά Φύλλα Αυτοαξιολόγησης του/της Μαθητή/τριας**

Σε κάθε ένα από τα έξι (6) εργαστήρια η τελευταία δραστηριότητα (δράση αποθέρμανσης) λειτουργεί ως αυτοαξιολόγηση μέσα από τις ερωτήσεις αναστοχασμού. Η δράση αποθέρμανσης έχει ως στόχο της τον αναστοχασμό πάνω σε όλες τις προηγούμενες δράσεις της κάθε ενότητας και τη συνολική τους σύνδεση με το θεωρητικό πλαίσιο.

Συνοψίζουμε όλα όσα έχουν μάθει σε κάθε ενότητα και οργανώνουμε τη γνώση μέσα από ανοιχτή συζήτηση και συμπεράσματα καλώντας τα παιδιά να μοιραστούν την εμπειρία τους από την κάθε δράση.

Ενδεικτικές ερωτήσεις αναστοχασμού :

Εργαστήριο 3 : Η επιστήμη δίνει απαντήσεις!

* *Τι τους έκανε εντύπωση;*
* *Τι άκουσαν για πρώτη φορά;*
* *Πώς συνδέονται αυτά που άκουσαν με τις έννοιες και τους όρους που αφορούν το ποτάμι και τα χαρακτηριστικά του, όπως συζητήθηκαν και αναλύθηκαν στην Ενότητα Α;*
* *Τι έχει αλλάξει στην αντίληψή μας για τα ποτάμια και τις λειτουργίες τους;*

Εργαστήριο 4: Περιήγηση και αφηγήσεις

* *Τι μου έκανε εντύπωση; Αν μου ζητούσαν να συνοψίσω την επίσκεψη σε μία πρόταση, ποια θα ήταν αυτή;*
* *Πώς σχετίζονται με την επίσκεψη στο ποτάμι οι κατηγορίες που δημιουργήσαμε κατά την Ενότητα Α;*
* *Είδαμε ή ακούσαμε κάτι που ήταν διαφορετικό από αυτά που πιστεύαμε ή είχαμε συζητήσει πριν την επίσκεψη στο ποτάμι;*

Εργαστήριο 5: Παιχνίδι ρόλων “Let it Flow!”

* *Με τι κριτήρια πήρατε τελικά τις αποφάσεις για τη διαχείριση του ποταμού;*
* *Ποιες δυσκολίες εντοπίσατε στη συνεννόηση μεταξύ των εμπλεκομένων; Τι σας δυσκόλεψε πιο πολύ;*
* *Βρήκε κάποιο διαχειριστικό συμβούλιο μια λύση που να τους ικανοποιεί όλους;*
* *Πιστεύετε ότι η γνώμη κάποιας ομάδας εμπλεκομένων θα έπρεπε να έχει μεγαλύτερη βαρύτητα;*
* *Αφού κάθε ένας από εμάς θέλει περίπου τα ίδια πράγματα (υγεία, χρήματα, καθαρό περιβάλλον) γιατί δημιουργούνται τόσες διαμάχες;*
* *Θα συμβιβαζόσασταν με μικρότερο οικονομικό όφελος για να προστατεύσετε την υγεία της περιοχής;*
* *Πιστεύετε ότι η υγεία του περιβάλλοντος συνδυάζεται με την υγεία των ανθρώπων;*
* *Τι καταλάβετε για τη διαχείριση των φυσικών πόρων; Είναι εύκολο τελικά να συν-αποφασίζουμε για τη διαχείριση τους;*
* *Γιατί κάποιες ομάδες βρήκαν κοινές λύσεις και κάποιες όχι;*