**Φύλλο Εργασίας Εργαστηρίου 2:**

«Εξερευνώντας τα ποτάμια!»

Σημ.: Το παρόν Φύλλο Εργασίας αποτελεί μέρος του ολοκληρωμένου Εγχειριδίου του περιβαλλοντικού εκπαιδευτικού προγράμματος “Let it Flow!”, το οποίο είναι διαθέσιμο προς χρήση για την υλοποίηση των εργαστηρίων στο φάκελο κατάθεσης του προγράμματος και διαδικτυακά πατώντας [εδώ](https://med-ina.org/wp-content/uploads/bsk-pdf-manager/2024/11/LetItFlow_Handbook_FULLVERSION_GR.pdf).

Στόχος αυτού του εργαστηρίου είναι τα παιδιά να προβληματιστούν, να συνειδητοποιήσουν ή/και να ανακαλέσουν όποιες γνώσεις ήδη διαθέτουν για τα ποτάμια, αλλά και να ανταλλάξουν πληροφορίες.

Υλικά που θα χρειαστείτε:

• Post-it

• Πίνακας

• Μαρκαδόροι

• Μεγάλες κόλλες χαρτί

• Πίνακας τάξης ή Επιφάνεια για να κολλήσετε τα Post-it [η επιφάνεια να είναι τέτοια ώστε όλη

η ομάδα να έχει οπτική επαφή]

Ο/η εκπαιδευτικός δίνει έναρξη στη δράση θέτοντας στην ομάδα το παρακάτω ερώτημα:

*Ποιο είναι το πρώτο πράγμα που σας έρχεται στο μυαλό όταν ακούτε τη λέξη ποτάμι;*


Ζητάμε από τα παιδιά, πιο συγκεκριμένα, να αναφέρουν προσωπικές τους εμπειρίες σχετικές με τα ποτάμια (Πιθανές πηγές: τηλεόραση, άρθρα, βιβλία, διαδίκτυο, επισκέψεις σε ποτάμια, γονείς ή συγγενείς που εργάζονται και δραστηριοποιούνται στη περιοχή της λεκάνης απορροής του ποταμού, κ.ά.)*.* Μοιράζοντας χαρτάκια και μαρκαδόρους, ζητάμε από το κάθε παιδί να γράψει στο χαρτάκι του την απάντηση στην ερώτηση. Κάθε παιδί που ολοκληρώνει την σύνταξη της απάντησής του, καλείται να τοποθετήσει το χαρτάκι του στον Πίνακα.

Άλλες ενδεικτικές ερωτήσεις που μπορούν να χρησιμοποιηθούν για να ενισχύσουν και να εμπλουτίσουν τις απαντήσεις των παιδιών:

* *Τι οφέλη πιστεύετε ότι μπορεί να έχει μια περιοχή η οποία βρίσκεται κοντά σε ένα ποτάμι;*
* *Ποιες ανθρωπογενείς πιέσεις και απειλές εντοπίζονται στη λεκάνη απορροής ενός ποταμού;*
* *Γιατί πιστεύετε ότι όταν μιλάμε για τη σημασία του φυσικού περιβάλλοντος, ένα από τα πιο σημαντικά οικοσυστήματα που αναφέρονται είναι οι ποταμοί;*

Κατηγοριοποίηση απαντήσεων

Κατόπιν σύντομης επισκόπησης όσων είναι γραμμένα στον Πίνακα, ζητάμε από τα παιδιά να κατατάξουν τις λέξεις σε γενικές κατηγορίες, π.χ. περιβαλλοντική αξία, όφελος για τους ανθρώπους, ανθρωπογενείς πιέσεις-απειλές



Πίνακας : Κατηγοριοποίηση απαντήσεων

Συζήτηση

Μέσω ανοικτής συζήτησης, η ομάδα μαζί με τον/την εκπαιδευτικό εμπλουτίζει τον πίνακα με λέξεις και φράσεις στις αντίστοιχες κατηγορίες, δημιουργώντας έτσι τις (διαδραστικές) συνθήκες για να συζητηθεί/προσεγγιστεί το θεωρητικό υπόβαθρο που αφορά την οικολογική αξία του ποταμού. Στόχος είναι η ομάδα να οδηγηθεί σε διαπιστώσεις σχετικά με το πώς κάθε κατηγορία συνδέεται (ή δεν συνδέεται) με τις άλλες.