**Φύλλα Εργασίας Εργαστηρίου 5**

«Το παιχνίδι ρόλων»

Σημ.: Το παρόν Φύλλο Εργασίας αποτελεί μέρος του ολοκληρωμένου Εγχειριδίου του περιβαλλοντικού εκπαιδευτικού προγράμματος “Let it Flow!”, το οποίο είναι διαθέσιμο προς χρήση για την υλοποίηση των εργαστηρίων στο φάκελο κατάθεσης του προγράμματος και διαδικτυακά πατώντας [εδώ](https://med-ina.org/wp-content/uploads/bsk-pdf-manager/2024/11/LetItFlow_Handbook_FULLVERSION_GR.pdf).

**ΠΡΟΣΘΕΤΑ ΥΛΙΚΑ ΠΟΥ ΘΑ ΧΡΕΙΑΣΤΕΙΤΕ** (διαθέσιμα προς εκτύπωση στο ολοκληρωμένο εγχειρίδιο του εκπαιδευτικού προγράμματος):

1. Φύλλο εργασίας εμπλεκόμενων φορέων
2. Φύλλο εργασίας περιβαλλοντικής οργάνωσης
3. Φύλλο εργασίας ειδικών επιστημόνων
4. Πίνακας περιβαλλοντικών επιπτώσεων (μόνο για ειδικούς επιστήμονες)

Δράση προετοιμασίας

Το παιχνίδι ρόλων (ΠΡ) αποτελεί την καρδιά του περιβαλλοντικού εκπαιδευτικού προγράμματος. Στόχος του είναι να εγείρει το πλαίσιο της λήψης αποφάσεων για τη διαχείριση της λεκάνης απορροής του ποταμού Αώου, αντλώντας υλικό από τις γνώσεις που αποκτήθηκαν στις προηγούμενες ενότητες αλλά και δημιουργώντας νέες. Το ΠΡ δανείζεται από την τέχνη του θεάτρου την έννοια και τη λειτουργία του θεατρικού ρόλου, όπως επίσης και τη σύμβαση ότι συμμετέχουμε όλοι και όλες ενεργά στην ίδια φανταστική ιστορία. Δεν υπάρχουν λόγια να μάθει απ’ έξω η ομάδα ούτε κάποιο παραστατικό γεγονός το οποίο θα παρουσιαστεί.

Απώτερος στόχος του ΠΡ είναι να εκθέσει στην ομάδα την πολυπλοκότητα των προβλημάτων και την πληθώρα των εμπλεκομένων και των συμφερόντων τους όσον αφορά τη διαχείριση μιας λεκάνης απορροής ποταμού. Επίσης, να αναδείξει ότι η προσέγγιση μέσω διαλόγου και η χρήση της επιστήμης είναι οι βασικοί τρόποι για την επίλυση τέτοιου είδους ζητημάτων. Επιπλέον, το ΠΡ μπορεί να προωθήσει τις ρητορικές ικανότητες και την ομαδική δουλειά και έτσι να έχει και άλλα οφέλη για την ομάδα.

Για την προετοιμασία του ΠΡ, κατ’ αρχήν χρειάζεται προσεκτική οργάνωση των βημάτων όπως αυτά περιγράφονται και επεξηγούνται παρακάτω. Συνίσταται μελέτη των επιμέρους υλικών του ΠΡ, δηλαδή του Σεναρίου, των Καρτών Ρόλων και των Φύλλων Εργασίας των εμπλεκόμενων φορέων, των ειδικών επιστημόνων και της περιβαλλοντικής οργάνωσης, καθώς και του Πίνακα Περιβαλλοντικών Επιπτώσεων (μόνο για τους ειδικούς επιστήμονες).

Αυτά τα υλικά θα τα βρείτε στο ΠΑΡΑΡΤΗΜΑ Ι, στο ΠΑΡΑΡΤΗΜΑ ΙΙ και στο ΠΑΡΑΡΤΗΜΑ ΙΙΙ του εγχειριδίου που παρέχεται ως επιπλέον υλικό.

Τις Κάρτες Ρόλων χρειάζεται να τις εκτυπώσετε ώστε να μοιραστούν στην ομάδα, όπως και τα Φύλλα Εργασίας και τoν Πίνακα Περιβαλλοντικών Επιπτώσεων.

**Αναλυτικές οδηγίες για τη διεξαγωγή του Εργαστηρίου 5 – «Παιχνίδι ρόλων» θα βρείτε στο ολοκληρωμένο Εγχειρίδιο του εκπαιδευτικού προγράμματος, στο οποίο εμπεριέχονται και όλα τα υλικά προς εκτύπωση και χρήση.**