**Φύλλο Εργασίας Εργαστηρίου 6:**

Συνάντηση με μέλη της Δημοτικής Αρχής – Επίσκεψη στο Δημαρχείο

Σημ.: Το παρόν Φύλλο Εργασίας αποτελεί μέρος του ολοκληρωμένου Εγχειριδίου του περιβαλλοντικού εκπαιδευτικού προγράμματος “Let it Flow!”, το οποίο είναι διαθέσιμο προς χρήση για την υλοποίηση των εργαστηρίων στο φάκελο κατάθεσης του προγράμματος και διαδικτυακά πατώντας [εδώ](https://med-ina.org/wp-content/uploads/bsk-pdf-manager/2024/11/LetItFlow_Handbook_FULLVERSION_GR.pdf).

Αφού ολοκληρώθηκαν τα Εργαστήρια 1 – 5, μπορείτε να οργανώσετε μία συνάντηση με κάποια τοπική αρχή της κοινότητάς σας ή ακόμα και μέλη της ίδιας της κοινότητάς σας. Μέσα από τη γνώση που απέκτησαν τα παιδιά στα Εργαστήρια 1 – 4 κατάφεραν μέσω του παιχνιδιού ρόλων (Εργαστήριο 5) να δημιουργήσουν σχέδια διαχείρισης μίας λεκάνης απορροής ποταμού ή δεν τα κατάφεραν, αλλά μπόρεσαν να αντιληφθούν την πολυπλοκότητα της λήψης συλλογικών αποφάσεων. Σε κάθε περίπτωση, με αποδεκτά και τα δύο αποτελέσματα, το Εργαστήριο 6 είναι μία άσκηση συνηγορίας. Οργανώστε με την ομάδα όλη τη γνώση και τις διαπιστώσεις και οργανώστε μία σημαντική συνάντηση με άτομα σε θέσεις λήψης αποφάσεων.

ΠΕΡΙΓΡΑΦΗ ΕΡΓΑΣΤΗΡΙΟΥ:

ΜΕΡΟΣ Α – ΠΡΟΕΤΟΙΜΑΣΙΑ

ΜΕΡΟΣ Β – Ομάδα μαθητών/τριων συναντάται με μέλη του Δημοτικού Συμβουλίου και παρουσιάζει τα αποτελέσματα των δράσεων που υλοποιήθηκαν στο πλαίσιο του περιβαλλοντικού προγράμματος. Παρουσιάζουν την εμπειρία τους από τις δράσεις που συμμετείχαν και κυρίως από το Παιχνίδι Ρόλων, κάνοντας ιδιαίτερη αναφορά στις θέσεις τους ως εμπλεκόμενοι φορείς, στις προτάσεις των διαχειριστικών συμβουλίων, στην περιπλοκότητα διαχείρισης μιας λεκάνης απορροής αλλά και τη χρήση του διαλόγου και της επιστήμης ως εργαλεία επίλυσης αντιπαραθέσεων.

Κάποιος εκπρόσωπος από το Δημοτικό Συμβούλιο μπορεί να αναφερθεί στη διαδικασία λήψης αποφάσεων για έργα και δραστηριότητες που σχεδιάζονται σε μια περιοχή, όπως και για τη διαδικασία υλοποίησης του Σχεδίου Διαχείρισης μια λεκάνης απορροής ποταμού.